PRIMĂRIA COMUNEI URDARI,
 JUDEȚUL GORJ
 


                                                  ANUNȚ


Primăria Comunei Urdari, județul Gorj, organizează concurs în vederea ocupării unui post vacant de Consilier școlar (COD COR 235903), pe perioadă determinată, cu timp parțial de 4 ore/zi, în cadrul echipei de implementare a proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, cod SMIS 339395.
Concursul se organizează în conformitate cu prevederile art. 30 alin. (1) și (2) din Legea nr. 53/2003 – Codul muncii, republicată, cu modificările și completările ulterioare, raportat la dispozițiile Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, precum și ale Ordonanței de urgență a Guvernului nr. 57/2019 privind Codul administrativ.
Date generale privind postul
· Denumirea postului: Consilier școlar (COD COR 235903)
· Nivelul postului: Execuție
· Numărul de posturi: 1 post
· Durata contractului: Perioadă determinată, de la data angajării până la încetarea proiectului, respectiv 31.12.2029
· Timpul de muncă: 4 ore/zi, 20 de ore/săptămână
· Locul desfășurării activității: Pe teren, pe raza UAT Comuna Urdari, județul Gorj, și în cadrul Echipei Comunitare Integrate (ECI), în structura de asistență socială a Primăriei Comunei Urdari.
I. CONDIȚII GENERALE DE PARTICIPARE
Candidații trebuie să îndeplinească următoarele condiții generale:
a) să aibă cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) ori cetățenia Confederației Elvețiene, cu reședința în România;
b) să cunoască limba română, scris și vorbit;
c) să aibă capacitate de muncă, în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) să aibă o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) să îndeplinească condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) să nu fi fost condamnați definitiv pentru săvârșirea unor infracțiuni care ar face persoana candidată incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) să nu execute o pedeapsă complementară prin care le-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-au folosit pentru săvârșirea infracțiunii;
h) să nu fi comis infracțiunile prevăzute la art. 1 alin. (2) din Legea nr. 118/2019, în condițiile aplicabile postului.
II. CONDIȚII SPECIFICE DE PARTICIPARE
· Studii de specialitate: Studii superioare de licență absolvite cu diplomă de licență sau echivalentă în domeniile Psihologie, Științe ale Educației, Sociologie, Asistență Socială sau domenii conexe relevante pentru activitatea de consiliere școlară.
· Vechime în specialitate: Minimum 1 an în specialitatea studiilor necesare exercitării funcției de consilier școlar sau în activități similare de asistență/consiliere psihopedagogică ori socială.
· Experiență specifică: Minimum 1 an în activitatea cu copii/tineri.
· Abilități specifice: Abilități de comunicare, empatie, capacitate de lucru în echipă multidisciplinară și experiență în interacțiunea cu persoane vulnerabile sau grupuri marginalizate, aceasta constituind un avantaj.
· Constituie avantaj: Activitatea desfășurată în cadrul proiectului-pilot „Crearea și implementarea serviciilor comunitare integrate pentru combaterea sărăciei și a excluziunii sociale”, cod MySMIS 122607.
· Constituie avantaj: Domiciliul în UAT Comuna Urdari, județul Gorj.
III. DOSARUL DE CONCURS
Dosarul de concurs va conține următoarele documente:
a) formular de înscriere la concurs, conform modelului prevăzut în anexa nr. 2 la HG nr. 1336/2022;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea numelui, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă, a adeverinței eliberate de angajator pentru perioada lucrată sau alte documente care atestă vechimea în muncă și în specialitatea studiilor solicitate;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de medicul de familie sau de unitățile sanitare abilitate, cu cel mult 6 luni anterior derulării concursului;
h) certificatul de integritate comportamentală, potrivit prevederilor legale aplicabile postului;
i) curriculum vitae, model comun european.
Copiile documentelor prevăzute de lege se prezintă însoțite de originalele acestora, pentru certificare conform cu originalul de către secretarul comisiei de concurs.
Certificatul de cazier judiciar poate fi înlocuit cu o declarație pe propria răspundere, în condițiile prevăzute de HG nr. 1336/2022. În acest caz, candidatul declarat admis la selecția dosarelor va completa dosarul cu documentul original până la termenul legal.
Dosarele se depun la sediul Primăriei Comunei Urdari, județul Gorj, la compartimentul desemnat pentru organizarea concursului, sau se transmit prin Poșta Română, curier rapid, poștă electronică ori platformele informatice ale instituției, cu respectarea condițiilor legale privind formatul și lizibilitatea documentelor.
Termenul de depunere a dosarelor este de 10 zile lucrătoare de la data afișării anunțului.
IV. DATA ȘI LOCUL ORGANIZĂRII CONCURSULUI
Concursul se va desfășura la sediul Primăriei Comunei Urdari, județul Gorj, și va consta în următoarele probe:
a) selecția dosarelor de înscriere;
b) proba scrisă și/sau proba practică, dacă este necesară verificarea abilităților practice;
c) proba interviu, organizată în termenul legal de maximum 4 zile lucrătoare de la susținerea probei scrise.
Data propusă pentru proba scrisă: 24,11,2026, ora 10:00,
Rezultatele fiecărei probe se comunică prin afișare la sediul instituției și pe pagina de internet a acesteia, în termenul legal.
Candidații nemulțumiți pot depune contestație în termenele prevăzute de HG nr. 1336/2022, respectiv în condițiile și termenele comunicate prin anunțul oficial.


V. CALENDARUL DE DESFĂȘURARE A CONCURSULUI
1. Publicarea anunțului: 02.11.2026.
2. Depunerea dosarelor de concurs: 03.11.2026 – 16.11.2026, în intervalul orar 09:00–15:00, la sediul Primăriei Comunei Urdari, județul Gorj.
3. Selecția dosarelor de concurs: 17.11.2026 – 18.11.2026.
4. Afișarea rezultatelor selecției dosarelor: 19.11.2026.
5. Depunerea contestațiilor privind selecția dosarelor: 20.11.2026, până la ora 15:00.
6. Soluționarea contestațiilor privind selecția dosarelor și afișarea rezultatelor: 23.11.2026.
7. Proba scrisă: 24.11.2026, ora 10:00, la sediul Primăriei Comunei Urdari, județul Gorj.
8. Afișarea rezultatelor probei scrise: 25.11.2026.
9. Depunerea contestațiilor privind proba scrisă: 26.11.2026, până la ora 15:00.
10. Soluționarea contestațiilor privind proba scrisă și afișarea rezultatelor: 27.11.2026.
11. Interviul: 02.12.2026, ora 10:00, la sediul Primăriei Comunei Urdari, județul Gorj.
12. Afișarea rezultatelor probei interviu: 03.12.2026.
13. Depunerea contestațiilor privind proba interviu: 04.12.2026, până la ora 15:00.
14. Soluționarea contestațiilor privind proba interviu și afișarea rezultatelor: 07.12.2026.
15. Afișarea rezultatelor finale ale concursului: 08.12.2026.
Relații suplimentare se pot obține de la sediul Primăriei Comunei Urdari, județul Gorj, Secretariat.
Telefon: 0253233465
E-mail: primariaurdari@yahoo.com
Persoană de contact: Tauru Luminița Mihaela.

VI. TEMATICĂ ȘI BIBLIOGRAFIE
Tematică
1. Învățarea integrată – fundamente pentru un curriculum transdisciplinar – integral.
2. Pedagogie – integral.
3. Învățarea prin proiecte. Ghid pentru profesori – integral.
4. Legea învățământului preuniversitar nr. 198/2023, cu modificările și completările ulterioare – integral.
5. Legea nr. 272/2004 privind protecția și promovarea drepturilor copilului, republicată, cu modificările și completările ulterioare – integral.
6. Hotărârea Guvernului nr. 281 din 20 martie 2025 pentru modificarea HG nr. 68/2024 privind aprobarea normelor metodologice pentru determinarea costului standard per antepreșcolar/preșcolar/elev, pentru finanțarea de bază a unităților de învățământ preuniversitar de stat – integral.
7. Ordinul ministrului educației nr. 5.701 din 31 iulie 2024 pentru aprobarea Regulamentului-cadru de organizare și funcționare a centrelor județene/al municipiului București de resurse și asistență educațională, cu modificările și completările ulterioare – integral.
8. Ordinul nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei – integral, cu modificările și completările ulterioare.
Bibliografie
1. Ciolan, L., Învățarea integrată – fundamente pentru un curriculum transdisciplinar, Editura Polirom, Iași, 2008.
2. Cucoș, C., Pedagogie, Editura Polirom, Iași, 2014.
3. Ulrich, C., Învățarea prin proiecte. Ghid pentru profesori, Editura Polirom, Iași, 2016.
4. Legea învățământului preuniversitar nr. 198/2023, cu modificările și completările ulterioare.
5. Legea nr. 272/2004 privind protecția și promovarea drepturilor copilului, republicată, cu modificările și completările ulterioare.
6. HG nr. 281 din 20 martie 2025 pentru modificarea HG nr. 68/2024.
7. Ordinul ministrului educației nr. 5.701 din 31 iulie 2024, cu modificările și completările ulterioare.
8. Ordinul nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei, cu modificările și completările ulterioare.
Candidații vor avea în vedere, la studierea actelor normative din bibliografie, inclusiv republicările, modificările și completările acestora.
VII. ATRIBUȚIILE SPECIFICE ALE POSTULUI DE CONSILIER ȘCOLAR
· Consilierea prioritară a elevilor aflați în risc de abandon școlar și excluziune socială, în vederea facilitării accesului și participării școlare.
· Evaluarea, intervenția timpurie și monitorizarea copiilor cu abilități adaptative scăzute, în cadrul echipelor comunitare integrate.
· Consilierea părinților și sprijinirea cadrelor didactice pentru incluziunea copiilor din categorii defavorizate, inclusiv a celor cu cerințe educaționale speciale.
· Colaborarea cu asistentul social, asistentul medical comunitar, mediatorul sanitar și mediatorul școlar în cadrul echipei comunitare integrate.
· Asigurarea serviciilor de educație parentală.
· Furnizarea serviciilor de intervenție în situații de violență școlară, mediere a conflictelor și consiliere a preșcolarilor și elevilor implicați.
· Desfășurarea activităților de informare, consiliere și sprijin pentru prevenirea traficului de persoane, consumului de droguri, delincvenței juvenile, bullyingului, cyberbullyingului, hărțuirii și altor comportamente de risc.
· Facilitarea integrării sociale și culturale a preșcolarilor și elevilor în colectivul clasei/grupei și al unității de învățământ.
· Realizarea altor intervenții specifice consilierii școlare, în vederea eliminării cauzelor care generează și mențin sărăcia și excluziunea socială.
Atribuții specifice în cadrul proiectului
· Identificarea persoanelor vulnerabile prin activități de screening, sesizări și referire.
· Elaborarea rapoartelor lunare de activitate privind implementarea activității de consiliere școlară în cadrul ECI.
· Participarea la schimburi de experiență și întâlniri locale între lucrătorii comunitari, profesioniști, membri ai structurilor comunitare consultative și reprezentanți ai autorităților locale.
· Identificarea inițiativelor complementare derulate la nivel comunitar și facilitarea cooperării cu actorii locali.
· Participarea la instruiri și supervizări periodice privind utilizarea instrumentului informatic SCI, identificarea și monitorizarea persoanelor vulnerabile, centralizarea și validarea datelor, raportarea lunară și managementul de caz.
· Sprijinirea creării, activării și mobilizării structurilor comunitare consultative și implicarea acestora în soluționarea cazurilor identificate.
· Participarea la evenimentele de informare și comunicare organizate în cadrul proiectului.
· Facilitarea diseminării informațiilor și instrumentelor elaborate în proiect către instituțiile și autoritățile relevante.
· Colaborarea interinstituțională în vederea prevenirii excluziunii sociale și combaterii sărăciei, conform protocolului de colaborare aplicabil.
· Comunicarea cu reprezentanții administrației publice locale pentru identificarea oportunităților de finanțare nerambursabilă și dezvoltarea proiectelor locale care susțin sustenabilitatea activităților.
Procente de timp alocate activităților
· Cel puțin 70% din norma de lucru va fi alocată activităților centrate pe beneficiar: identificare, evaluarea nevoilor, informare, referire, monitorizare, consiliere, sprijin și acompaniere.
· Cel puțin 15% din norma de lucru va fi alocată activităților de dezvoltare a capacității unității, autorităților locale și serviciilor publice de asistență socială, inclusiv formare profesională, consolidarea structurilor comunitare consultative și cooperare intersectorială.
Obiective de performanță individuală
· Realizarea unor activități cu impact pozitiv asupra beneficiarilor și comunității.
· Îndeplinirea atribuțiilor stabilite în cadrul echipei comunitare integrate.
· Respectarea principiilor de etică profesională și a standardelor de calitate, inclusiv în managementul de caz pentru combaterea sărăciei și excluziunii sociale.
· Dezvoltarea și menținerea performanțelor profesionale.
· Absolvirea programelor de instruire și formare profesională organizate în cadrul proiectului.
· Menținerea standardelor de calitate și participarea la activitățile de supervizare profesională.




                                              Primar 
                                      CALOTA MIHAI                                                                                                        


